

ที่ มท 0810.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

สิงหาคม 2563

เรื่อง รายงานผลการดำเนินงานโครงการตามแผนพัฒนาท้องถิ่นในการป้องกันและฟื้นฟูจากสถานการณ์  
การแพร่ระบาดของโรคติดเชื้อไวรัสโคโรนา 2019 (COVID-19) ขององค์กรปกครองส่วนท้องถิ่น

# เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.3/ว 1140 ลงวันที่ 10 เมษายน 2563

สิ่งที่ส่งมาด้วย แบบการรายงานผลการดำเนินงานฯ จำนวน 1 ฉบับ

ตามที่กรมส่งเสริมการปกครองท้องถิ่น แจ้งแนวทางการจัดทำประชาคมท้องถิ่นกรณี การเพิ่มเติมแผนพัฒนาท้องถิ่นขององค์กรปกครองส่วนท้องถิ่นในสถานการณ์การแพร่ระบาด  
ของโรคติดเชื้อไวรัสโคโรนา 2019 (COVID-19) เพื่อให้องค์กรปกครองส่วนท้องถิ่นสามารถปฏิบัติงาน  
ได้อย่างมีประสิทธิภาพสอดคล้องกับการแก้ไขปัญหาสถานการณ์ในปัจจุบันและเป็นการควบคุม การแพร่ระบาดของโรคติดเชื้อไวรัสโคโรนา 2019 (COVID-19) ได้อย่างเร่งด่วน นั้น

กรมส่งเสริมการปกครองท้องถิ่นพิจารณาแล้ว เพื่อนำแผนพัฒนาท้องถิ่นไปสู่การแก้ไขปัญหาสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ที่อาจเกิดขึ้นในอนาคตได้อย่างมีประสิทธิภาพ จึงขอความร่วมมือจังหวัดแจ้งสำนักงานส่งเสริมการปกครองท้องถิ่นจังหวัดรวบรวมข้อมูลผลการดำเนินงานโครงการตามแผนพัฒนาท้องถิ่นในการป้องกันและฟื้นฟูจากสถานการณ์โควิด-19 ขององค์กรปกครองส่วนท้องถิ่นตามแบบรายงานที่กำหนด ส่งให้กรมส่งเสริมการปกครองท้องถิ่น ภายในวันจันทร์ที่ 24 สิงหาคม 2563 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานแผนพัฒนาท้องถิ่น

โทร. 0-2241-9000 ต่อ 212๒-๔

โทรสาร 0-2243-2230

ผู้ประสานงาน ว่าที่ร้อยโทกมลกาจ รุ่งปิ่น โทร. 08-3304-1907